SA tafeldruiwe na Japan uitgevoer | Landbou
Landbou / Nuus / SA tafeldruiwe na Japan uitgevoer
27 Junie 2011 Ná sowat 25 jaar se onderhandelinge tussen Suid-Afrika en Japan oor die uitvoer van tafeldruiwe na dié land, is die aankoms van die eerste vraghouer Barlinka-druiwe onlangs gevier. Luidens 'n verklaring het afgevaardigdes van Mooigezicht-landgoed en Freshworld-vrugte-uitvoere die Japanse konsulaat Woensdag (22 Junie) besoek om dié geleentheid te vier. Tydens die besoek het die landgoed ook van die geleentheid gebruik gemaak om 'n bedrag van $10 000 van die inkomste wat uit die verskeping gemaak is, aan die Japanse ramphulpfonds te skenk. Mnr. Yumiko Fujiwara, verteenwoordiger vir die Japanse konsulaat, sê hulle is baie dankbaar vir dié gebaar. "In Japan het die feit dat 'n span van meer as 20 Suid-Afrikaanse brandweermanne gestuur is om die Japanese mense te help, hoofopskrifte gemaak en hierdie skenking is 'n verdere teken van die omgee van Suid-Afrikaanse mense."
Lees hier hoe mnr. Johannes Möller, voorsitter van Agri SA, Japanse boere ná die aardbewing bemoedig het – in Japannees.